

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 26.novembrī **Nr.621**

 (prot.Nr.49, 14.§)

**Par apropriācijas palielināšanu un pārdali**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, saskaņā ar 2020.gada 20.oktobra Valsts kultūrkapitāla fonda projekta finansēšanas līgumu Nr.2020-3-TRK025 un ņemot vērā Daugavpils pilsētas domes Izglītības un kultūras jautājumu komitejas 2020.gada 19.novembra sēdes protokolu Nr.27, Daugavpils pilsētas domes Finanšu komitejas 2020.gada 19.novembra sēdes protokolu Nr.37, atklāti balsojot: PAR – 13 (J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils pilsētas pašvaldības iestādes „Vienības nams” (reģ.Nr.90000077556, juridiskā adrese: Rīgas iela 22a, Daugavpils) projektu „Tradicionālo prasmju nodošanas pasākumu cikls Daugavpilī” saskaņā ar 1.pielikumu.
2. Palielināt apropriāciju un veikt izdevumu pārdali Daugavpils pilsētas pašvaldības iestādei „Vienības nams” pamatbudžeta programmā „Eiropas Savienības un citu finanšu instrumentu finansētie projekti” saskaņā ar 2.pielikumu.

|  |  |
| --- | --- |
| Pielikumā:  | 1. Projekta „Tradicionālo prasmju nodošanas pasākumu cikls Daugavpilī” apraksts.
2. Daugavpils pilsētas pašvaldības iestādes „Vienības nams” pamatbudžeta programmas „Eiropas Savienības un citu finanšu instrumentu finansētie projekti” ieņēmumu un izdevumu tāmes 2020.gadam grozījumi.
 |

 Domes priekšsēdētājs *(personiskais paraksts)* I.Prelatovs

1.pielikums

Daugavpils pilsētas domes

2020.gada 26.novembra

lēmumam Nr.621

**Valsts Kultūrkapitāla fondA projektu konkursS**

**VIENĪBAS NAMA PROJEKTA**

 **„TRADICIONĀLO PRASMJU NODOŠANAS PASĀKUMU CIKLS DAUGAVPILĪ”**

**APRAKSTS**

|  |  |
| --- | --- |
| **Projekta pieteicējs:** | Daugavpils pašvaldības iestāde „Vienības nams” |
| **Projekta ilgums:** | 01.11.2020-31.05.2021 |
| **Projekta mērķis:** | Saglabāt un popularizēt latviešu tautas tradicionālās kultūras vērtības, nododot nemateriālā kultūras mantojuma lietpratēju zināšanas un prasmes nākamajām paaudzēm |
| **Projekta izmaksas:** | Programmas piešķīrums EUR 2 500.00 |
| **Projekta galvenās aktivitātes:** | **Projektā paredzēts:** 1.**Noorganizēt tradicionālo prasmju un iemaņu nodošanas pasākumu ciklu** Tradīciju mājā Daugavpilī :1) “No kamola līdz audeklam” – Dainas Kraukles lasījumi “Dienvidlatgalē austās segas”; Praktiskās nodarbības “Aušanas pamati” audējas Daces Teivānes vadībā; Daces Teivānes austo jostu izstāde.2) “Pūra lāde” – Intas Viļumas lasījumi ar demonstrējumiem “Latgales līgavas pūrs”, Pasākums “Pūra lādes vēdināšana” ar kāzu stāstiem un folkloras kopu sadziedāšanos. 3) “Maizes ceļš” – Goda saimnieces Vijas Kudiņas interaktīvā nodarbība “No grauda līdz kukulītim”. Kulinārā mantojuma - rudzu maizes cepšanas meistarklase. Maizes cepēju pieredzes un iedvesmas stāstu apmaiņas vakars.4) “Piena vārdi” - Filozofes Baibas Felces lasījumi par govs, piena simboliku un nozīmi latviešu tautas folklorā. Kulinārā mantojuma – sviesta, biezpiena, siera pagatavošanas meistarklase. Pasākums “Sviesta kulšana” dziesmās un dančos.2. **Noorganizēt foto izstādi** par latviešu tradicionālo dzīvesveidu 20. gadsimta sākumā un mūsdienās, atainojot mainīgo un zūdošo sadzīves un kultūras realitāti.Visas projektā paredzētās aktivitātes gan nodarbību, gan meistarklašu dalībniekiem, pasākumu apmeklētājiem ir bezmaksas. |
| **Sasniedzamais rezultāts:** | Noorganizēts tradicionālo prasmju un iemaņu nodošanas pasākumu cikls četrās tematiskajās sadaļās ar lasījumiem, nodarbībām un meistarklasēm.  |
| **Projekta īstenošanas vieta:** |  Vienības nama Tradīciju māja |

Domes priekšsēdētājs *(personiskais paraksts)* I.Prelatovs